KOMISIJOS SPRENDIMAS
1992 m. vasario 13 d.
iš dalies keičiantis Tarybos direktyvos 90/426/EEB B ir C priedus
(92/130/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą([1]), ypač į jos 23 straipsnį,
kadangi atsižvelgiant į įgytą patirtį reikia pakeisti Direktyvos 90/426/EEB priede pateiktų sertifikatų formuluotes įtraukiant garantijas dėl tam tikrų ligų;
kadangi tam, kad būtų išvengta painiavos, reikia pakeisti tos direktyvos B ir C priedų nuostatas;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Nuo 1992 m. kovo 1 d. Direktyvos 90/426/EEB B ir C priedai pakeičiami šio sprendimo priedu.
2 straipsnis
Šis sprendimas skirtas valstybės narėms.
Priimta Briuselyje, 1992 m. vasario 13 d.